*Атқару комитетінің 2019 жылғы*

*«11» қыркүйектегі № 05/91 хаттамасына*

*№ 2 қосымша*

**StudentDigitalFest байқауының ережесі**

1. **Жалпы ережелер**
2. Осы Ереже StudentDigitalFest байқауын өткізудің қағидалары мен тәртібін анықтайды (бұдан әрі – Ереже).
3. Іс-шара Қазақстан Республикасының жоғары және (немесе) жоғары білімнен кейінгі білім беру ұйымдарының студенттері мен магистранттары арасында өткізілетін интеллектуалдық командалық байқау болып табылады.
4. StudentDigitalFest байқауы (бұдан әрі – Байқау) Байқауды өткізуге өтеусіз қаржылық көмек алуға байланысты жыл сайын өткізіле алады. Байқаудың демеушілері болып табылатын ұйымдардың өткізу үшін олар демеушілік көмек көрсететін Байқаудың атауы мен мазмұнына өзгеріс(-тер) енгізуге құқықтары жоқ.
5. Осы Ереженің 3-тармағын орындау үшін Ұйымдастырушы Демеуші(лер)ге алдын ала тиісті жазбаша сұраныс жолдайды, онда мына мәліметтер көрсетіледі:

– Байқаудың атауы және оны ұйымдастырудың және өткізудің ықтимал мерзімдері;

- сұратылып отырған өтеусіз қаржылық көмектің сомасы;

- ақшалай қаражат аударылуы тиіс деректемелер.

1. **Ережеде қолданылатын негізгі терминдер/ұғымдар**
2. Осы Ережеде келесі анықтамалар пайдаланылады:
3. Ұйымдастырушы – KAZENERGY қауымдастығы (бұдан әрі – Қауымдастық);
4. Демеуші – Байқаудың демеушісі(лері) болуға, демеушілік көмек туралы шартқа қол қоюға және өздерін Байқауды ұйымдастыру және өткізу шеңберінде өткізілетін іс-шаралардың демеушісі(-лері) ретінде көрсетуге келіскен, соның ішінде Қауымдастықтың мүшесі болып табылатын, ұйым(-дар);
5. жоғары және (немесе) жоғары білімнен кейінгі білім беру ұйымдары - жоғары және (немесе) жоғары білімнен кейінгі білімнің білім беру бағдарламаларын іске асыратын және ғылыми-зерттеу қызметін жүзеге асыратын жоғары оқу орындары;
6. Байқау – Байқауға қатысушылар ұсынған мұнай-газ және/немесе энергетика саласындағы анағұрлым перспективті инновациялық жобаларды/технологиялық шешімдерді анықтауға бағытталған іс-шара;
7. Байқаудың қатысушылары – Қазақстан Республикасының азаматтары болып табылатын, осы Ережемен қарастырылған талаптар мен шарттарға сай келетін Қазақстан Республикасының жоғары және (немесе) жоғары білімнен кейінгі білім беру ұйымдарының студенттері мен магистранттары;
8. Байқаудың қазылар алқасы (қазылар алқасы) – Байқаудың демеушісінің(-лерінің), Ұйымдастырушының және басқа мүдделі тараптардың өкілдерін қоса, мұнай-газ және/немесе энергетика саласының, ғылыми және ғылыи-зерттеу мекемелерінің өкілдерінен тұратын (мемлекеттік органдар, ғылыми институттар өкілдерінің қатысуы мүмкін), Байқау қатысушыларын іріктеу және анағұрлым перспективті инновациялық жобаларды/технологиялық шешімдерді анықтау бойынша шешімдер қабылдайтын сарапшылар тобы.
9. **Байқаудың мақсаттары мен міндеттері**
10. Байқау цифрландыру саласында инновациялық жобалар/технологиялық шешімдер әзірлеудегі жастардың бастамалары мен инновациялық жобаларын қолдау жолымен мұнай-газ және энергетика саласының компанияларына адами капиталды, саладағы білікті кадрларды дамытуда және жетілдіруде жәрдем көрсету бойынша Қауымдастықтың міндеттерін іске асыру мақсатында ұйымдастырылады және өткізіледі.
11. Байқаудың міндеттері:

* техникалық мамандықтар бойынша дарынды жастарды іздеу және қолдау;
* жастарды саланың өндірістік кәсіпорындарында цифрландыру бойынша қолданбалы иннновациялық жобалар/технологиялық шешімдер әзірлеуге ынталандыру;
* мұнай-газ және энергетика саласының болашақ кадрларының әлеуеті мен техникалық машықтарын дамыту;
* инновациялық жобаларды көпшіліке тарату.

1. **Байқау қатысушыларына қойылатын талаптар**
2. Байқауға кәмелет жасына жеткен, Қазақстан Республикасының жоғары және (немесе) жоғары білімнен кейінгі білім беру ұйымдарының техникалық мамандықтарының бакалавриат/магистратура бағдарламасының студенттері болып табылатын Қазақстан Республикасының азаматтары қатыса алады.
3. Қатысуға тілек білдірушілер өз беттерінше оқу курсына байланыссыз құрамы 4 (төрт) студенттен тұратын команда құруы қажет. Бір командаға тек 1 (бір) ғана магистранттың қатысуына рұқсат етіледі.
4. Командалардың команда атауын және оның капитанын анықтаулары қажет.
5. Байқауға қатысу үшін командалардың электрондық өтінішті толтырып, оны Ұйымдастырушының жауапты тұлғасының электрондық мекенжайына жолдауы қажет.
6. Байқау туралы ақпараттандыруды және одан әрі қарай командалардың капитандарымен өзара әрекеттесуді Ұйымдастырушы электрондық/мобильді байланыс арқылы атқаратын болады.
7. Ұйымдастырушы мен Демеушінің командалардың жобаларына/шешімдеріне қандай да болмасын мүліктік құқықтары жоқ. Байқау үшін әзірленген кез келген өнімдер, процестер, қызметтер, технологиялар немесе кез келген басқа да зияткерлік меншік авторлардың меншігінде қалады.
8. **Байқауды өткізу тәртібі**
9. Байқауды ұйымдастыру мақсатында Ұйымдастырушы тақырыптар анықтайды, Байқауға қатысушы солардың біреуіне өзінің инновациялық жобаларын/техникалық шешімдерін ұсынуы қажет. Тақырыптар байқау сайын өзгеруі мүмкін.
10. Байқау анағұрлым перспективті инновациялық жобаларды/технологиялық шешімдерді анықтау мақсатында екі кезеңде өткізіледі.
11. Байқауға тіркеу келесі түрде жүргізілетін болады:
12. Байқаудың басталуы туралы ақпаратты және (немесе) бейнеаңдатпаны әлеуметтік медиада және Ұйымдастырушы мен Демеушінің сайттарында орналастыруды қоса (келісу бойынша), жоғары және (немесе) жоғары білімнен кейінгі білім беру ұйымдарының техникалық мамандықтарының студенттері арасында байқауды жариялау (одан әрі қарай жобалар/шешімдер әзірлеу үшін тақырыптарды көрсете отырып, өткізу тәртібі, мерзімдері мен шарттары);
13. Байқауға қатысуға өтінімдер қабылдау және электрондық өтінімдердің деректер қорын түзу;
14. Байқау қатысушыларының тізімін Ұйымдастырушы мен Демеушінің сайттарында орналастыру (келісу бойынша).
15. Байқаудың І кезеңінің (алдын ала іріктеу) шеңберінде тіркелген командалардың барлығына Байқаудың тақырыбына сәйкес жоба/шешім дайындау үшін мерзім беріледі.
16. Әр команда көрсетілген мерзімде өз жобасын осы Еереженің 1-қосымшасында келтірілген жоба төлқұжатының белгіленген үлгісіне сай әзірлеуі және Ұйымдастырушының жауапты тұлғасының электрондық мекенжайына ұсынуы тиіс.
17. Әр команданың орыс және ағылшын тілдерінде тек 1 (бір) ғана шешім/жоба беруге құқығы бар.
18. Қазылар алқасы 1 (бір) бағыт/тақырып/міндет бойынша 3(үшке) дейін ең үздік жобаларды/шешімдерді таңдап алады.
19. Ұйымдастырушының жауапты тұлғасының таңдалып алынған командалармен өзере әрекеттесуі тұрақты негізде жүзеге асырылады.
20. ІІ кезеңге өткен командалар Нұр-Сұлтан қаласына шақырылатын болады.
21. ІІ кезеңде қатысушылар өздерінің жобаларын/шешімдерін қазылар алқасының алдында таныстырады (регламент - 20 минутқа дейін). Таныстырып болғаннан кейін әр командаға қазылар алқасының сұрақтарына жауап беру үшін қосымша уақыт бөлінеді.
22. Байқаудың Нұр-Сұлтан қаласындағы ІІ кезеңі Байқаудың жеңімпаздары анықталатын финалдық кезең болып табылады.
23. Команда қатысушыларының финалдық кезеңдегі жол жүруі, тұруы және тамақтануы бойынша шығыстар Байқау Ұйымдастырушысының демеушілік қаражаттары есебінен жабылатын болады.
24. **Байқауды өткізудің болжамды мерзімдері\***

|  |  |  |
| --- | --- | --- |
| **Рет №** | **Іс-шара** | **Мерзімі** |
| 1 | Бейнеаңдатпаны орналастыру, жоғары және (немесе) жоғары білімнен кейінгі білім беру ұйымдарына хат жолдау | 2019ж. қыркүйек |
| 2 | Байқауды қысқаша таныстыруды Ұйымдастырушы өткізетін Жастар форумының алаңында жүзеге асыруға болады | 2019ж. қыркүйек (немесе Ұйымдастырушы өткізетін Жастар форум кезеңінде) |
| 3 | Тіркеудің басталуы | 2019ж. қыркүйек |
| 4 | Тіркеудің аяқталуы | 2019 ж. қараша |
| 5 | I кезең (жобалардың төлқұжаттарын ұсыну) | 2019 ж. қазан - желтоқсан |
| 6 | Қазылар алқасы мүшелерінің жобалық жұмыстарды қарауы | 2020 ж. қаңтар |
| 7 | II кезең (ең үздік жобаларды қорғау) | 2020 ж. қаңтар |

1. **Байқаудың қазылар алқасы және ІІ кезеңдегі бағалау жүйесі**
2. Инновациялық жобаларды/шешімдерді бағалауды құрамына Төраға, Демеушінің, Ұйымдастырушының және басқа да мүдделі тараптардың өкілдері кіретін сарапшылар тобы – қазылар алқасы жүргізетін болады.
3. Жобаны/шешімді бағалау критерийлері:

жобаның/шешімнің Ұйымдастырушы анықтаған және жариялаған тақырыптардың біріне сәйкестігі;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*\* мерзімдерді Байқаудың Ұйымдастырушысы өзгертуі мүмкін, бұл жөнінде Байқаудың қатысушылары уақтылы құлақтандырылады*

1. жобаның/шешімнің ғылыми-техникалық әлеуеті (нарықта бар ұқсас жобалармен/шешімдермен салыстырмалы бағалануы, жобаның/шешімнің қойылған мақсаттарына қол жеткізу үшін іс-шаралардың технологиялық (техникалық) іске асырылымдылығы);
2. жобаның/шешімнің құны және экономикалық тиімділігі;
3. жобаның экологиялылығы;
4. жобаны/шешімді енгізу мүмкіндігімен байланысты ықтимал техникалық және өндірістік тәуекелдерді бағалау;
5. Бағалау парақтарын қазылар алқасының әр мүшесі толтырады.
6. І және ІІ кезеңдердің қорытындылары бойынша бағалау нәтижелері хаттамалармен рәсімделеді.
7. **ІІ кезеңде жеңімпаздарды анықтау және марапаттау**
8. Әрбір тақырыпқа қазылар алқасының бағалауы бойынша анағұрлым перспективті болып табылатын 1 (бір) жеңген жоба/шешім анықталады. Бұл ретте, қазылар алқасының қарауынша, ерекше жағдайларда, қандай да бір тақырыпты/міндетті шешу үшін үздік және анағұрлым жарамды болып табылатын 2 (екі) жоба/шешім жеңімпаз ретінде анықталуы мүмкін.
9. Ұйымдастырушының және Демеушінің командалардың жобаларына/шешімдеріне қандай да болмасын мүліктік құықтары жоқ.
10. Жеңімпаздарды анықтау үшін қазылар алқасына уақыт беріледі. Қазылар алқасының шешімі жобаларды/шешімдерді қорғау күні, бірақ қорғаудан кейінгі күннен кешіктірілмей жарияланады.
11. Жеңген командалар үшін марапаттау Ұйымдастырушының шешімі бойынша стипендиялар және (немесе) оқуға грант, өтеусіз ақшалай сыйақы, кәсіпорындағы (компаниядағы) ақы төленетін тәжірибе, студенттердің/магистранттардың дипломдық/ғылыми жұмыстарын дайындауына тәлімгерлік ету және Қазақстан Республикасының заңнамасымен тыйым салынбаған басқа да материалдық және материалдық емес ынталандырулар мен сыйақылар болуы мүмкін.
12. Осы Ереженің 34-тармағында көрсетілген марапаттау түрлері жағдайға, мүмкіндіктерге және қолда бар демеушілік қаражатқа байланысты жеңімпаздарға бөлек немесе жекелеген жиынтықты түрде беріле алады.

*Байқау Ережесіне*

*№ 1 қосымша*

**Командаларға қойылатын талаптар**

1. Конкурсқа қатысуға тек отандық жоғары және (немесе) жоғары білімнен кейінгі білім беру ұйымдарының жасы 18-ден бастап 25-ке дейінгі студенттерінен (бакалавриат/магистратура бағдарламалары бойынша білім алатын) құрылған командалар ғана жіберіледі.
2. Команда үш-төрт адамнан тұруы және отандық жоғары және (немесе) жоғары білімнен кейінгі білім беру ұйымдарының бірінің атынан қатысуы тиіс (мамандықтары мен курстары әр түрлі болуына рұқсат етіледі).
3. Команданың капитаны өз командасының барлық мүшелері үшін байқау қағидаларының шеңберінде жауаптылықта болады (өз әрекеттері үшін Ұйымдастырушының алдындағы жауапкершілік) және Байқаудың барлық кезеңдеріне команданың түгел қатысуын кепілдендіреді.
4. Байқау уақытында команда капитанына жеткізілген кез келген ақпараттық хабарламалар командаға түгел жеткізілген болып есептеледі.
5. Командалар өз жобаларын ақпараттық айғақтау шеңберінде Ұйымдастырушы мен Демеушіні бірдей дәрежеде көрсетуге міндеттенеді.
6. Командалар таныстырылымдық, бейне және өзге де ақпараттық материалдарында Ұйымдастырушы мен Демеушінің логотиптерін пайдаланған жағдайда, олардың брендтерін пайдалануға қойылатын талаптарды ұстануы тиіс.

*Байқау Ережесіне*

*№ 2 қосымша*

ЖОБАНЫҢ/ШЕШІМНІҢ ТӨЛҚҰЖАТЫ

1. Жобаның/шешімнің атауы \_\_\_\_\_\_\_\_\_\_\_

2. Жобаның/шешімнің өзектілігі \_\_\_\_\_\_\_\_\_\_\_

Экологиялық себеп \_\_\_\_\_\_\_\_\_\_\_\_\_

Экономикалық себеп

(экономикалық әсер, коммерцияландыру мүмкіндігі) \_\_\_\_\_\_\_\_\_\_\_\_\_

**Сіздің жобаңыз:**

• Жоба үшін таңдалып алынған тақырып.

• Жобаның атауы (ең көбі 50 сөз).

• Жобаның жалпы көлемі – 5 - 20 бет.

• Жобаның қысқаша сипатталуы (ең көбі 1200 сөз).

• Жобаның нақтылықтарын ұсыныңыз (ең көбі 1200 сөз).

• Күтілетін нәтиже қандай / сіздің жобаңыздан келетін пайда неде (ең көбі 1000 сөз)

• Күтілетін түпкілікті нәтиже (өнім, процесс, қызмет, технология және т.б.) қандай?

• Сіз ұсынатын өнім/процесс/қызмет/технология салада, нарықта бар мәселелерді қалай шеше алады?

• Сіздің жобаңыз қандай да бір басқа байқауларға қатысу үшін ұсынылды ма? Егер ұсынылса, онда қандай байқауларға? Нәтижесі қандай болды?

• Сіздің жобаңыз үшінші тарпатарда қарастырылуда ма? Егер солай болса, онда олар кім?

• Егер бар болса, қажетті қолдау құжаттарын ұсынуды өтінеміз (А4 форматында, ең көбі 5 бет).

• Сіздің жобаңыздың нарығын/тұтынушылық тобын анықтауыңызды өтінеміз.

• Экономикалық негіздеме, коммерцияландыру әлеуеті.

**Сіздің командаңыз**

• Жоғары және (немесе) жоғары білімнен кейінгі білім беру ұйымының атауы.

• Команданың атауы.

• Команда капитанының байланыс деректерін - email, телефон/факс, пошталық мекенжайын көрсетіңіз.

• Әрқайсысының қысқаша өмірбаяны, білім алып жатқан мамандығы, ғылыми жетекшісінің біліктілігі (бар болған жағдайда), академиялық деректері және командадағы ролімен қоса, командаңыздың барлық мүшелерін көрсетіңіз (әрқайсысының өмірбаянына ең көбі 500 сөзден).

*Байқау үшін әзірленген кез келген өнімдер, процестер, қызметтер, технологиялар немесе кез келген басқа да зияткерлік меншік автордың меншігінде қалатындығына назар аударыңыз.*

**Команда капитаны** \_\_\_\_\_\_\_\_\_\_\_\_\_\_\_\_\_\_\_ (қолы)

*Байқау Ережесіне*

*№ 3 қосымша*

|  |  |  |  |
| --- | --- | --- | --- |
| **StudentDigitalFest БАЙҚАУЫНА ҚАТЫСАТЫН**  **КОМАНДАНЫҢ ТІРКЕУ НЫСАНЫ** | | | |
| Команданың атауы |  | | |
| Команда қатысушыларының Т.А.Ә. |  | Факультеті (мамандығы, курсы) |  |
| Команда капитаны |  | | |
| Жобаның/шешімнің тақырыбы |  | | |
| Оқу орны |  | | |

Келісім

|  |
| --- |
| *Біз, жоғарыда көрсетілген команда, осы арқылы өзіміздің StudentDigitalFest байқауына қатысатындығымызды растаймыз.*  *Байқау Ережесіне сәйкес қатысу шарттарымен таныстырылдық және ұсынылған деректердің шынайылығы мен ғылыми әдепті сақтау үшін (плагиат, бұрмалау, деректерді қолдан жасау, жалған бірлескен авторлық, иемдену, басқа біреудің нәтижелерін толық немесе жартылай қайталау) толық жауапкершілік аламыз.*  *Дербес деректерді және тіркелу кезінде көрсетілген өзге де деректерді өңдеуге келісім береміз, фото және бейнетүсірілімге рұқсат етеміз және Байқауды ілгерілету үшін Ұйымдастырушының материалдарды пайдалануына қарсы емеспіз.* |

Растау \* (Сіз жоғарыда баяндалған шарттарды қабылдауға тиістісіз)

|  |  |
| --- | --- |
| Біз шарттарды қабылдаймыз | √ |

\*- міндетті түрде толтыру керек